«Ի ծովէ մինչեւ ի ծով»

alt=Քանատայի զինանշանին մէջի նշանաբանը|աջից|250x250փքս
**Ի  ծովէ մինչեւ ի ծով** (***«Ծովէ ծով»***), թեւաւոր խօսք՝ ( (; ; )՝ Քանատայի ազգային նշանաբանն է։ Ասիկա առնուած է Աստուածաշունչին Սաղմոս 72։8-ի Լատիներէն Վուլկաթա թարգմանութենէն:

## Պատմութիւն
[thumb|[Քանատա|Քանատայի զինանշանը՝ ինչպէս որ գծուած էր 1921-ին, ուր կ'երեւին ազգային նշանաբանն ու թխկիի կանանչ տերեւները:]]
Այս արտայայտութիւնը կանուխ գործածողներէն մէկն էր Ճորճ Մոնրօ Կրանթը (George Monro Grant), որ գրած էր «Ովկիանոսէ Ովկիանոս» (Ocean to Ocean) անունով գիրք մը Քանատայի աշխարհագրական տարածքին մասին: Ան Սանտֆորտ Ֆլեմինկի քարտուղարն էր ու երիցական պաշտօնեայ մը, որ այս խօսքը իր քարոզներուն մէջ կը գործածէր։ Իր ծոռը՝ Մայքըլ Իկնաթիեֆը (Michael Ignatieff) կը թելադրէ, թէ Կրանթ այս արտայայտութիւնը գործածած է ազգաշինութեան ճիգերու ծիրէն ներս՝ Քանատական Խաղաղական Երկաթուղիի (Canadian Pacific Railway) շինութեան ատեն: Սաղմոսի համարին մէջի «իշխանութիւն» (dominion) բառի գործածութիւնը կը ցոլացնէր նոր երկրին համար ընդհանրացած «Քանատա Տոմինիոն» (Dominion of Canada) անունը։

Նշանաբանը առաջին անգամ պաշտօնապէս գործածուեցաւ 1906-ին՝ Սասքաչեուանի նոր օրէնսդիր ժողովի մականին գլխուն վրայ: Այս արտայայտութիւնը ազգային նշանաբանի համար առաջարկուեցաւ Ճոզէֆ Փոփի (Joseph Pope) կողմէ, որ այն ատեն պետական քարտուղարի տեղակալ էր, երբ 1921-ին Քանատայի զինանշանը վերաձեւաւորուեցաւ: Փոփ անդամ էր դաշնակցային կառավարութեան կողմէ նշանակուած չորս հոգինոց յանձնաժողովին, որուն նպատակն էր վերամշակել զինանշանը (միւս անդամներն էին Թոմաս Մալվին, Ա. Կ. Տաութին եւ Զօրավար-Մայոր Ու. Կ. Կուադքինը)։ Սկզբնական ձեւաւորման մէջ որեւէ նշանաբան չկար։ Զօրավար-Մայոր Ու. Կ. Կուադքին առաջարկեց  («ի յիշատակ, ի յոյս») տարբերակը, բայց Փոփի առաջարկը աւելի մեծ զօրակցութիւն շահեցաւ։ Նախագիծը վաւերացուեցաւ Խորհուրդի կարգադրութեամբ 21 Ապրիլ 1921-ին եւ ապա՝ Ճորճ Ե․ թագաւորի արքայական հրովարտակով, 21 Նոյեմբեր 1921-ին:

Իբրեւ Քանատայի զինանշանի մէկ մասը, նշանաբանը կը գործածուի որպէս հեղինակութեան նշան՝ կառավարական տարբեր մարմիններու եւ ներկայացուցիչներու կողմէ։ Անիկա զետեղուած է նաեւ քանատական բոլոր թղթադրամներուն վրայ, ինչպէս նաեւ քանատական անցագիրներուն կողքին վրայ։ Առանձինն վերցուած՝ անիկա կ'երեւի դաշնակցային կառավարութեան բոլոր հրովարտակներուն մէջ։

## Բարեփոխման առաջարկ
2007-ի Մարտին, Քանատայի երեք տարածքներուն վարչապետները պահանջեցին բարեփոխել նշանաբանը՝ ցոլացնելու համար Քանատայի տարածքին ընդարձակ աշխարհագրական բնոյթը, քանի որ Քանատան ունի ափեր Հիւսիսային սառուցեալ, Ատլանտեան եւ Խաղաղական ովկիանոսներուն վրայ։ Նոր նշանաբանին համար երկու առաջարկներն են՝  («*ծովէ մինչեւ ծով, մինչեւ ծով*») եւ  («ծովէն մինչեւ միւս ծովերը»)։ Նշանաբանին ընդլայնուած ոչ-պաշտօնական տարբերակը («*ծովէ մինչեւ ծով, մինչեւ ծով*») կը գործածուի Քանատայի մասին ճառերու եւ գրուածներու մէջ՝ ներկայացնելով ներառականութիւնը հիւսիսային բնակիչներուն հանդէպ եւ Արքտիքայի աճող կարեւորութիւնը Քանատայի քաղաքական ու տնտեսական ապագային մէջ։ Canwest Global-ի կողմէ կատարուած հարցում մը ցոյց տուաւ, որ նշանաբանին բարեփոխման կողմնակիցները երեք անգամ աւելի շատ էին քան հակառակորդները, իսկ հարցուածներուն մէկ երրորդը չէզոք էր։

## Պատմական հողահաւաքը (իրետենթիզմ) եւ «ծովէ ծով» հայեցակարգը
**[[Ծովից ծով Հայաստան|Ծովէ  ծով Հայաստան]]**ը քաղաքական նշանաբան մըն է եւ հայ ազգայնական խօսոյթի հիմնական տարրը: Ասիկա հիմնուած է Տիգրան Բ․ Մեծի (Ք.Ա. 95–55) օրով հայկական պետութեան ընդարձակման պատմական նախադէպին վրայ: Այս հայեցակարգը կը ցոլացնէ հայկական իշխանութեան տարածումը Սեւ, Կասպից եւ Միջերկրական ծովերուն միջեւ:

Նոյնպէս , **[[Լեհաստան՝ ծովէ  ծով]]**ը () լեհական ազգայնական նշանաբան մըն է: Ասիկա կը խորհրդանշէ լեհական պետութեան տարածումը Պալթիկ ծովէն մինչեւ Սեւ ծով:

## Ծանօթագրութիւններ